“เกรท วอลล์ มอเตอร์” โชว์กำไรปี 64 โต 26% แตะ 3.5 หมื่นล. รับยอดขายรถยนต์พุ่ง
“เกรท วอลล์ มอเตอร์” หรือ GWM รายงานกำไรปี 64 โต 26% มาที่ 3.5 หมื่นล้านบาท ฟากรายได้เพิ่มขึ้น 31.95% อานิสงส์ยอดจำหน่ายยานยนต์เพิ่มขึ้นจากการยกระดับทางเทคโนโลยี
“เกรท วอลล์ มอเตอร์” หรือ GWM รายงานกำไรปี 64 โต 26% มาที่ 3.5 หมื่นล้านบาท ฟากรายได้เพิ่มขึ้น 31.95% อานิสงส์ยอดจำหน่ายยานยนต์เพิ่มขึ้นจากการยกระดับทางเทคโนโลยี
24 ม.ค. 2565

ผู้สื่อข่าวรายงานว่า เมื่อวันอาทิตย์ที่ผ่านมา (23 ม.ค.65) เกรท วอลล์ มอเตอร์ (GWM) ผู้ผลิตรถกระบะและรถยนต์อเนกประสงค์ชั้นนำของจีน เปิดเผยผลกำไรในปี 2564 เพิ่มขึ้น 26.47% เมื่อเทียบกับปีก่อน มาอยู่ที่ 6.78 พันล้านหยวน (ราว 3.5 หมื่นล้านบาท) ส่วนรายได้เพิ่มขึ้น 31.95% จากปีก่อนหน้า
โดยเป็นผลจากยอดจำหน่ายยานยนต์ที่เพิ่มขึ้นจากการยกระดับทางเทคโนโลยี กอปรกับกลยุทธ์โลกาภิวัตน์ อย่างไรก็ตาม ข้อมูลข้างต้นยังไม่ได้รับการตรวจสอบโดยนักตรวจสอบบัญชี และอาจแตกต่างจากข้อมูลขั้นสุดท้าย ขณะราคาหุ้นของบริษัทฯในตลาดหลักทรัพย์เซี่ยงไฮ้ร่วงลง 1% เมื่อวันศุกร์ (21 ม.ค.65) ที่ผ่านมา
ข้อมูลจาก : ซินหัว